section_heading: Suvremena Južna Amerika
paragraph_text: U 19. stoljeću nove su zemlje Južne Amerike ovisile o prihodu od uzgoja kultura kao što je kava. U vrijeme ekonomske krize 1930-ih, potražnja za tim proizvodima naglo je pala. Podizale su se tvornice i tisuće ljudi odlazilo je u gradove u potrazi za poslom. Većina Južnoamerikanaca još uvijek živi u gradovima. Pored kave, u Južnoj Americi prevladavao je i gumijevac kao samonikla biljka. U 19. stoljeću i početkom 20-og vladala je velika potražnja za gumom pa su se u Brazilu podizale plantaže. Od 1900. do 1914. vladao je "gumeni bum" i mnogi su vlasnici plantaža stekli golemo bogastvo. Potražnja je smanjena 1930-ih. Godine 1960. glavni grad Brazila premješten je iz Rio de Janeira u novi grad Brasiliu gdje su namjenski izgrađeni vladini uredi, nacionalni muzeji i sveučilište. Godine 1970. Salvador Allende (1908. – 1973.) izabran je za predsjednika Čilea. Bio je marksist i zalagao se za socijalnu politiku. Poginuo je u vojnom puču što ga je predvodio Augusto Pinochet (r.1915.) koji je postao poglavar države.